H-listinn í Fjallabyggð gerði tillögu að breytingu á gjaldskrám Leik - og Grunnskóla Fjallabyggðar 62. fundi Fræðslu - og frístundanefndar Fjallabyggðar 6. nóvember 2018 . Lagt var til að systkinaafsláttur gildi á milli skólastiga . Það er að segja að fyrirhugaður bættur systkina afsláttur á vistgjöldum í Leikskóla Fjallabyggðar haldi sér inn í vistgjöld lengdrar viðveru í grunnskólanum . Með þessu væri komið til móts við fjölskyldur með mörg ung börn , og ætti ekki að skipta máli á hvaða skólastigi systkini eru sem njóta vista á stofnunum sveitarfélagsins . Tillagan var borin upp til samþykktar og samþykkt með 5 atkvæðum og vísað til umfjöllunar í bæjarráði .